Os partisans comunistas combaten contra italians, alemans y os ustaixas crovates. A zaguers de 1943 Tito creya en Jajce un Comité nacional de liberación, que será l'embrión d'o futuro gobierno federal. Pero II reconoix en 1944 a Tito como jefe d'a Resistencia. Quan l'Exercito royo sovietico plega ta Belgrado os partisans ocupan gran parte d'o país. A Conferencia de Yalta en febrero de 1945 planteya que i haiga un compromís o rei y Tito que sería o president. En 1945 os partisans dominan Yugoslavia y l'11 de noviembre a lista unica d'o Frent d'o Pueblo obtién o 90 % d'os votos. A monarquía ye abolida y se creya a Republica popular federativa de Yugoslavia.